Document ID: /roh_data/filtered/fineweb-2-filterrobots_roh.jsonl.gz/8522

En il stadi federativ da Iowa han cumenzà la notg da glindesdi sin mardi las preelecziuns per la presidenza dals Stadis Unids. Previs era d'annunziar anc en il decurs da l'avantmezdi emprims resultats da las votaziuns. Pervia da problems tecnics n'è quai dentant betg pussibel. Uss vul la partida democratica dal stadi dad Iowa infurmar en il decurs dal mardi davart ils resultats. Las vuschs vegnian controlladas a maun, ha communitgà il schef dals democrats.
Tar l'elecziun primara elegian ils republicans ed ils democrats la candidata u il candidat ch'els vesan sco la meglra u il meglier per lur partida.
Tar ils republicans ha Donald Trump sco spetgà gudagnà ad Iowa. Tar ils democrats èn anc 11 candidatas e candidats en la cursa.
RTR novitads 12:00